Birna Helgadóttir hefur verið ráðin forstöðumaður aðfanga og umhverfis Birna er með BSc próf í líffræði og einnig með meistaragráðu í umhverfisfræði og diplóma í opinberri stjórnsýslu auk þess sem hún leggur stund á MBA-nám við Háskólann í Reykjavík . Hún hefur starfað á Landspítala frá 2012 , við umhverfismál og verkefnastjórnun , en áður starfaði hún m.a. sem ráðgjafi hjá Alta og gæðastjóri hjá Medcare . Guðný Valgeirsdóttir hefur verið ráðin forstöðumaður öldrunarþjónustu Guðný lauk prófi í hjúkrunarfræði frá Háskóla Íslands árið 1994 en var áður sjúkraliði frá Fjölbrautaskólanum í Breiðholti . Einnig lauk Guðný MBA-prófi frá Háskólanum í Reykjavík árið 2012 . Guðný hefur meðal annars starfað sem markaðsfulltrúi hjá Vistor í 10 ár og frá árinu 2016 hefur hún gegnt stjórnunarstörfum á Landspítala , nú síðast sem deildarstjóri á dag - , göngu - og samfélagsdeild á Landakoti . Jón Magnús Kristjánsson hefur verið ráðinn forstöðumaður bráðaþjónustu Jón Magnús útskrifaðist úr læknisfræði frá Háskóla Íslands árið 2000 og lauk sérnámi í bráðalækningum við háskólasjúkrahúsið í Lundi . Hann leggur nú stund á MBA-nám við Háskólann í Reykjavík samhliða starfi . Jón Magnús hefur starfað á Landspítala samfellt frá árinu 2009 og gegnt starfi yfirlæknis bráðalækninga frá árinu 2016 . Karl Konráð Andersen hefur verið ráðinn forstöðumaður hjarta - og æðaþjónustu Karl útskrifaðist úr læknisfræði frá Háskóla Íslands árið 1987 og lauk sérnámi í lyflækningum og hjartasjúkdómafræði frá Sahlgrenska háskólasjúkrahúsinu í Gautaborg árið 1995 og doktorsprófi árið 1997 frá Gautaborgarháskóla . Hann hefur starfað á Landspítala samfellt frá 1997 og sem yfirlæknir hjartagáttar frá 2013 . Hann er einnig prófessor í hlutastarfi við læknadeild Háskóla Íslands . Linda Kristmundsdóttir hefur verið ráðin forstöðumaður kvenna - og barnaþjónustu Linda lauk prófi í hjúkrunarfræði frá Háskóla Íslands árið 1990 og meistaragráðu í geðhjúkrun með áherslu á geðhjúkrun barna og unglinga árið 1998 . Enn fremur lauk hún meistaraprófi í mannauðsstjórnun frá Háskóla Íslands árið 2006 . Hún hefur starfað á Landspítala frá 1990 og gegnt ýmsum stjórnunarstörfum , síðast starfi framkvæmdastjóra kvenna - og barnasviðs frá 2016 . Margrét Guðjónsdóttir hefur verið ráðin forstöðumaður skurðlækningaþjónustu Margrét útskrifaðist sem hjúkrunarfræðingur frá Háskóla Íslands árið 1987 og lauk diplómanámi í heilsu - og sjúkrahússtjórnun frá háskólasjúkrahúsinu í Gautaborg árið 1995 . Einnig hefur hún lokið diplómanámi í bæði lýðheilsufræðum og opinberri stjórnsýslu frá Háskóla Íslands . Margrét starfaði sem forstjóri Heilsugæslunnar á Akureyri í tólf ár og þar áður í þrjú ár sem hjúkrunarforstjóri sömu stofnunar . Hún hefur undanfarin sex ár starfað sem verkefnastjóri og staðgengill framkvæmdastjóra skurðlækningasviðs á Landspítala . Maríanna Garðarsdóttir hefur verið ráðin forstöðumaður rannsóknarþjónustu Maríanna lauk kandídatsprófi í læknisfræði árið 1999 og sérfræðinámi í myndgreiningu frá Sahlgrenska háskólasjúkrahúsinu í Gautaborg árið 2007 . Frá þeim tíma hefur Maríanna starfað sem röntgenlæknir á Landspítala og sem yfirlæknir frá árinu 2014 . Nanna Briem hefur verið ráðin forstöðumaður geðþjónustu Nanna lauk kandídatsprófi í læknisfræði frá Háskóla Íslands árið 1994 og lauk sérfræðinámi í geðlækningum frá háskólasjúkrahúsinu í Osló árið 2003 . Hún hefur starfað sem geðlæknir á Landspítala síðan og frá árinu 2014 hefur hún verið yfirlæknir geðlækninga á meðferðargeðdeildinni á Laugarási og einnig yfirlæknir sérhæfðrar endurhæfingargeðdeildar frá 2016 . Runólfur Pálsson hefur verið ráðinn forstöðumaður lyflækninga - og endurhæfingarþjónustu Runólfur lauk kandídatsprófi í læknisfræði frá Háskóla Íslands árið 1985 , sérfræðinámi í lyflækningum frá Hartford háskólasjúkrahúsinu í Connecticut árið 1991 og sérfræðinámi í nýrnalækningum frá Massachusetts General Hospital og Harvard Medical School árið 1996 . Runólfur hefur starfað á Landspítala samfellt frá 1997 og gegnt þar ýmsum stjórnunarstöðum . Hann starfar einnig í hlutastarfi sem prófessor við læknadeild Háskóla Íslands . Vigdís Hallgrímsdóttir hefur verið ráðin forstöðumaður skurðstofa og gjörgæslna Vigdís lauk hjúkrunarfræðiprófi frá Háskóla Íslands árið 1998 , diplómanámi í stjórnun heilbrigðisþjónustu frá Royal College of Nursing í London og meistaraprófi í verkefnastjórnun frá Háskóla Íslands árið 2007 . Einnig hefur hún að baki nám og vottun í straumlínustjórnun . Vigdís hefur starfað á Landspítala frá árinu 2009 en einnig hefur hún starfað í heilbrigðisráðuneytinu og hjá Félagi íslenskra hjúkrunarfræðinga . Undanfarin ár hefur Vigdís unnið sem verkefnastjóri og síðan verið framkvæmdastjóri aðgerðasviðs . Ákveðið var að hætta við ráðningu í stöðu forstöðumanns krabbameinsþjónustu á grundvelli auglýsingar en spítalinn hefur náð samkomulagi við Hildi Helgadóttir hjúkrunarfræðing og verkefnisstjóra að hún gegni hlutverki forstöðumanns þjónustukjarnans tímabundið til eins árs . Hildur útskrifaðist sem hjúkrunarfræðingur frá Háskóla Íslands árið 1985 , er með meistarapróf í hjúkrun frá háskólanum í Calgary og meistarapróf í verkefnastjórnun frá verkfræðideild Háskóla Íslands . Hún hefur starfað á ýmsum deildum á Landspítala og m.a. gegnt stöðum sérfræðings í hjúkrun , deildarstjóra , hjúkrunarframkvæmdastjóra auk þess að vera hjúkrunarforstjóri á Heilbrigðisstofnun Suðurnesja . Frá árinu 2007 hefur Hildur verið innlagnastjóri og að undanförnu verkefnastjóri á Landspítala .